Moqebelo, la 23 May
Hoja u ka mpata Sheole, . . .oa ntekanyetsa nako ’me oa nkhopola!​—Jobo 14:13.
Mehleng ea ha ho ne ho ngoloa Bibele, ba bang ba bahlanka ba Molimo ba ile ba imeloa ke mathata hoo ba ileng ba utloa ba batla ho shoa. Mohlala, nakong eo Jobo a neng a utloile bohloko ke mathata a hae, o ile a re: “Moea oa ka o nyonya bophelo ba ka.” (Jobo 10:1) Jonase le eena o ne a utloile bohloko hobane lintho li sa ka tsa mo tsamaela ka tsela eo a neng a lebeletse. O ile a ba a re: “Joale, Jehova, ka kopo, u tlose moea oa ka ho ’na, etsoe ho shoa ha ka ho molemo ho feta ho phela ha ka.” (Jon. 4:3) Hape, ka le leng moprofeta Elia o ne a nyotobetse ka lebaka la mathata a hae hoo a ileng a ba a ikopela ho shoa. O ile a re: “Ho lekane! Joale, Jehova, tlosa moea oa ka.” (1 Mar. 19:4) Leha ho le joalo, Jehova o ne a rata bahlanka bao ba hae haholo, a bile a sa batle hore ba shoe. Ha aa ka a ba halefela ha ba ne ba batla ho shoa, empa o ile a ba thusa ho tlosa boikutlo boo. Hape, ka lerato o ile a ba matlafatsa e le hore ba tsoele pele ho mo sebeletsa ka botšepehi. w18.09 13 ¶4